runetrust/blame-folketinget-dk huggingface dataset:
Jesper Langballe (DF), 2004-04-13:
Det, man var i gang med før sidste folketingsvalg, hvor typisk 14.000-20.000 hvert år fik dansk indfødsret, mellemorientalere, alle mulige, var jo i virkeligheden faktisk at udskifte den danske vælgerbefolkning med nogle af klodens mere tvivlsomme eksistenser.
Hans Andersen (V), 2007-02-07:
Men det afgørende for, at de kan nå frem til vejledningen og rådgivningen, er jo, at vi gør mere ud af det opsøgende arbejde, og at vi skaber kontakten, så der efterfølgende åbnes mulighed for at give råd og vejledning om, hvilke tilbud man kan støtte den pågældende person med.
Ane Halsboe-Jørgensen (S), 2024-03-14:
Min tale i dag bygger i virkeligheden på, at der jo er en problemstilling omkring, at borgerforslag, som er meget udgiftsdrivende, ikke bare kan stemmes igennem, uden at man sætter sig ned og laver en samlet prioritering og finder ud af, hvad der så ikke skal bruges penge på samtidig.
Ole Sohn (SF), 2004-11-12:
Jeg vil dog godt problematisere forslaget en smule, for jeg mener faktisk ikke – det kan godt ske, det er lidt usædvanligt, at en politiker siger sådan – at jeg er den bedst kvalificerede til at behandle lovforslaget, og jeg vil ikke bedømme mine kolleger kulturordførerne, men jeg forstår egentlig ikke helt, hvorfor det er lagt hen under Kulturministeriet og dermed kulturordførerne.
Eyvind Vesselbo (V), 2012-02-21:
Men det virker alligevel, som om man mange steder i de sager, vi har hørt om, ligesom ikke har taget ordentlig hånd om de her sager – man er ikke kommet hjem til familierne, man har ikke fået undersøgt forholdene og snakket med børnene, og derfor har sagerne bare kunnet løbe år efter år.
Karina Lorentzen Dehnhardt (SF), 2010-01-28:
Som det er nu, må vi jo desværre erkende, at der er så mange af dem i fængsel – som også ministeren erkender – at man ikke rigtig kan holde dem adskilt, og det betyder, at de har mulighed for at rekruttere, og at vi i virkeligheden leverer materiale til bandekrigen i stedet for at begrænse den.
Bent Bøgsted (DF), 2008-04-11:
Hvis vi ser på de tal, der ligger i beregningerne fra ministerens side, kører det på, at det er 28.000, der kan blive berørt af indgrebet her, men når man så ser på de nye tal fra 2007, er vi nede på ca. 22.000, der kan blive berørt af det, og det viser den fremgang, at der er flere og flere, der kan gå over til at få fuldtidsstillinger frem for deltidsstillinger.
Louise Frevert (DF), 2005-04-26:
Nu gentager jeg det en gang til, fordi det måske ikke helt er forstået, hvad jeg har sagt: For mig er det sådan, at man, i det øjeblik man har fastsat et måltal – det kan så være, som jeg vil medgive fru Lone Dybkjær, det ene eller det andet måltal, men det er stadig væk et måltal, der sigtes hen imod – har man centraliseret tingene, hvilket man har gjort i SF's forslag her.
Kristian Pihl Lorentzen (V), 2018-11-07:
Vi har for få politibetjente i Danmark, vi er ved at opbygge politistyrken, og i den situation, hvor der er skydende bander i København – der har været nogle terrortrusler og andet – så har politiet været nødt til at omprioritere, og det tør jeg godt spå er baggrunden for de tal, som hr. Rasmus Prehn kommer med, og som uden tvivl er rigtige.
Rasmus Prehn (S), 2017-11-03:
Det synes vi alligevel var lidt for voldsomt, og hvis det var, at vi skulle have glemt det, har vores ihærdige og allestedsnærværende repræsentant fra Enhedslisten hr. Henning Hyllested gjort os opmærksom på det og bidt os i haserne og sagt, at det altså er for dårligt, og at det her er vigtigt.
Pernille Falcon (EL), 2004-04-20:
Nok så vigtigt er de mange eksempler på, at kontanthjælpsmodtagere misbruges som billig arbejdskraft i kommunale produktionshuse, og de lige så mange eksempler på, at kommunerne har endog meget svært ved at overholde lovgivningen, f.eks. lovgivningen om ansættelsesbeviser.
Niels Helveg Petersen (RV), 2008-01-17:
Jeg vil ikke sige, at det ikke i visse situationer kan have betydning, og det kan være, at man kan demonstrere det, men jeg tror, at de praktiske ulemper, der følger af forslaget, overstiger, hvad der måtte være af fordele, som jeg ikke umiddelbart kan få øje på.
Lars Løkke Rasmussen (V), 2004-04-21:
Så vil jeg også gerne sige, at i og med at succeskriteriet er, at begge disse gebyrer indbringer nul kroner, er det selvfølgelig vigtigt at understrege, at en adgang til amterne om nu at søge om at få godkendt forsøg, der har et element af gebyr for patienter, der udebliver uden lovlig grund, ikke betyder, at det skal stå alene.
Pernille Rosenkrantz-Theil (EL), 2004-12-15:
Jeg vil gerne spørge hr. Nicolai Wammen, om Socialdemokraterne set i lyset af det fælles udspil, der er kommet fra oppositionen, i det mindste vil være villig til at forhandle om et skatteudspil, som også omfatter lettelser i skatten for dem, der står uden for arbejdsmarkedet.
Lene Espersen (KF), 2007-03-22:
Det fremgår også meget klart af den kommenterede høringsoversigt, at der er problemer med synspunktet om, at der bare er sager, der kan få lov – om man så må sige – at køre i uendelig tid, uden at man nogen sinde vil kunne sige, at nu er der en afslutning på dem.
Ulla Tørnæs (V), 1999-02-11:
En fortsat positiv udvikling i beskæftigelsen skal bl.a. understøttes af en langt mere målrettet uddannelses- og efteruddannelsesindsats, der sikrer den nødvendige arbejdskraft. Jeg kan forstå på formanden, at jeg må nærme mig min afslutning, og det vil jeg gøre ved at udstrække en hånd til statsministeren og dermed regeringen om et bredt samarbejde ved på vegne af Det Konservative Folkeparti, CD, Kristeligt Folkeparti og Venstre at fremsætte følgende: Forslag til vedtagelse
Merete Riisager (LA), 2013-11-12:
Leg, fritid og lektier bliver statens anliggende, eller som økonomi- og indenrigsministeren beskrev det i et andet program på DR 2, er hun mere tryg ved, at børnene løber sig en tur i skolen, end at de sidder foran computeren hjemme i deres såkaldte fritid.
Lotte Bundsgaard (S), 2004-04-27:
Så vil jeg sige, at grunden til, at vi har fremsat forslaget, er, at vi mener noget med det, når vi siger, at der er værdier om ligestilling, der er værdier om demokrati, og der er værdier i grundloven, som vi synes det er vigtigt at autoriteterne er opmærksomme på, og som vi synes det er vigtigt at de formidler videre.
Zenia Stampe (RV), 2024-02-22:
Vi har problemer, men vi kan se, at majoriteten af de her indvandrergrupper, vi snakker om, klarer det ganske udmærket både på arbejdsmarkedet og med hensyn til uddannelse og værdier, og ja, de begynder endda også at konvergere med os i forhold til adfærd og får det samme antal børn og tager de samme uddannelser.
Hans Christian Schmidt (V), 2003-01-22:
Hvis nogen følger den her debat, så må det da stå lysende klart, at SF kan simpelt hen ikke klare, at der ligger et forslag her, der er godt for pesticidområdet, nemlig at vi her laver nogle gode ting, hvor vi altså i hvert fald går ind og siger, at vi lader forsigtighedsprincippet spille ind.
Mogens Jensen (S), 2014-12-03:
Det er trods alt en meget, meget mere lempelig opgave, end det er, når nu spørgeren skal til at finde for 2,5 mia. kr. besparelser på verdens allerfattigste og udsatte, på nærområder, på indsatsen mod børnedødelighed, på ebola, ja, hvor end man nu måtte ønske at tage pengene, som Venstre jo altså ønsker at gøre.
Susanne Eilersen (DF), 2018-12-11:
Når nu beredskaberne klart melder ind til ministeren, for ministeren har fået en henvendelse fra beredskaberne om, at de ikke føler sig brugt i det omfang, de godt kunne tænke sig at føle sig brugt i, er det så ikke noget, ministeren ser på med alvorlige øjne og tænker, at der måske er noget her, som man skal opfordre kommunerne til at gøre?
Lennart Damsbo-Andersen (S), 2014-04-10:
Det nye system skal handle om alle de grupper af mennesker, som i dag står uden arbejde, uanset om det er unge og ufaglærte, som bare ikke har fået fodfæste på arbejdsmarkedet, eller om det er arbejdsløse, som er blevet arbejdsløse på grund af outsourcing af arbejdspladser til udlandet.
Jann Sjursen (KRF), 1998-06-03:
Det står ikke klart, hvor vidt disse bestemmelser rækker i dag, ej heller for Kristeligt Folkeparti, og ikke mindst på den baggrund må jeg sige, at vi selvfølgelig vil deltage positivt i udvalgsbehandlingen, men at vores endelige stillingtagen også afventer besvarelsen af de mange spørgsmål, som allerede er indkommet til lovforslaget, og som også vil følge i de kommende dage.
Inger Støjberg (V), 2005-03-31:
Nu kan jeg tydeligt høre, at hr. Per Clausen i hvert fald kan forestille sig rigtig mange ting, men det, at kommunerne skulle nedprioritere miljøområdet, og det, at kommunerne pludselig ikke skulle have kompetence og indsigt på det her område, tror jeg er en forestilling, der foregår oppe i hr. Per Clausens hoved mere end i virkeligheden.
Morten Homann (SF), 2003-05-20:
Jeg vil gerne sige tak til de partier, som støtter forslaget, Socialdemokratiet, De Radikale, Enhedslisten og Kristeligt Folkeparti, og selvfølgelig en særlig anerkendelse til Socialdemokratiet og De Radikale, som udarbejdede det forslag, som det her også bygger på.
Anders Fogh Rasmussen (V), 2002-10-03:
Det forhandles nu med EU, og Fødevareministeriet forventer, at der kan være en løsning inden årets udgang, hvor vi inden for EU's regler vil kunne give herboende grønlændere og færinger bedre muligheder for import at fødevarer hjemmefra. Her burde både hr. Tórbjørn Jacobsen, hr. Kuupik Kleist og hr. Lars-Emil Johansen jo i hvert fald glæde sig over, at Danmark sidder med ved bordet i EU og derfor kan påvirke disse regler, og at Danmark har arbejdet for noget, som virkelig kan være til glæde for grønlændere og færinger, der bor her i landet.
Mona Juul (KF), 2024-01-23:
Konservative vil som udgangspunkt bevare såvel de store sedler som grænsen på 50.000 kr., mest af alt, fordi der fortsat er danskere, der bruger kontanter, og det skal man have lov til, når man skal købe en computer i en butik, når man skal købe havearbejde hos gartneren, eller når man holder en 40-årsfødselsdag på en restaurant og gerne vil have, at det skal være sådan, at hverken banken eller myndighederne følger med.
Elisabeth Arnold (RV), 2003-05-07:
Jeg synes, jeg meget tydeligt sagde, at hvis regeringen vedvarende groft krænker menneskerettighederne, og der stadig væk er rettigheder, som det pågældende lands befolkning har brug for at få opfyldt, f.eks. adgang til skolegang, adgang til sundhed, så skal vi kunne opfylde nogle af de behov, der er i befolkningen, ved at gå uden om regeringen, fordi regeringen krænker menneskerettighederne groft.
Mai Mercado (KF), 2024-10-03:
Problemerne går jo helt tilbage til 2021, hvor man for alvor får øjnene op for, at det her er et stort problem, hvor misbrugscentre råber vagt i gevær, hvor kommunerne råber vagt i gevær, hvor forældre råber vagt i gevær, altså dem, som har unge, der er blevet afhængige, hvor forskere råber vagt i gevær, hvor læger råber vagt i gevær.
Henriette Kjær (KF), 2003-11-18:
Forslagsstillerne opfordrer med dette forslag regeringen til at sikre samspillet mellem servicelovens §§ 71-78, servicelovens § 84 samt pensionslovens bestemmelser om bistands- og plejetillæg, sådan at personer mellem 18 og 65 år efter behov får hjælp til praktiske formål, pleje, overvågning, ledsagelse samt vedligeholdelse af fysiske færdigheder.
Pernille Blach Hansen (S), 2000-01-20:
på den europæiske miljøbane, og lovforslaget vil også føre til, at vi i Danmark fremover på forhånd skal godkende flere biocidmidler, end vi gør i dag. Vi er samtidig meget glade for de dele i lovforslaget, der er en opfølgning på Bichel-udvalgets rapport om landbrugets pesticidforbrug.
Marianne Jelved (RV), 2020-06-11:
Jeg synes, det er interessant, og da jeg så prøvede at dyrke det lidt, fandt jeg ud af, at rigtig meget af den lovgivning, vi har omkring kirkeklokker og anvendelse af kirkeklokker, stammer fra Frederik III, som gennemførte det i den lov, han lavede under enevælden i 1665.
Ole Stavad (S), 1997-11-04:
Jeg tror også, det er vigtigt, at man er bevidst om, at for en hel del mennesker opleves det også lidt som et frådende hav, noget, som man har svært ved at forholde sig til, noget man føler sig usikker over for, og noget, som gør, at der skabes en utryghed.
Kim Andersen (V), 2014-02-25:
For det første ser man på instituttets balance i procent af bruttonationalproduktet, for det andet ser man på instituttets udlån i procent af penge- og realkreditinstitutternes samlede udlån i Danmark, og endelig ser man på instituttets indlån i procent af pengeinstitutternes samlede indlån i Danmark.
Christian Rabjerg Madsen (S), 2021-11-11:
Dansk Folkeparti roste dengang meldingen og glædede sig over, at Venstre kom med en melding om – og her citerer jeg – at den økonomiske politik, som Dansk Folkeparti har forsøgt at overbevise dem om er den rigtige, også er den, der skal følges i næste valgperiode.
Ole Hækkerup (S), 2013-02-22:
Det handler jo ikke alene om, at vi skal forsøge at finde ham, der er skyldig, og få ham straffet, hvis vi kan bevise det, men det handler sådan set også om at få beskyttet dem, der, jeg havde nær sagt, er yngre, altså finde de nyere tilfælde, hvor det måske er lettere at løfte bevisbyrden, så man faktisk kan få folk straffet.
Ellen Trane Nørby (V), 2017-05-29:
Så tror jeg måske, bare sådan i parentes bemærket, at hvis man som Tandlægeforening, der repræsenterer privatpraktiserende tandlæger, som tjener deres penge på, at danskerne går til tandlæge, skulle have det synspunkt, at de skulle holde sig væk, vil jeg sige, at det synspunkt tror jeg måske ikke man ville komme til at møde hos den gruppe.
Jens Joel (S), 2015-05-13:
Men så bliver det jo bare meget forskelligt, hvad det er for en – i gåseøjne – bøde eller straf, de får, alt efter om det er et firma, som transporterer ting, der ikke kan holde til at blive tilbageholdt eller omlæsset, eller om de – i gåseøjne – bare transporterer døde ting, og så ville vi nok desværre se, at der ville være nogle steder i branchen, hvor de ville være meget påpasselige, og så ville der være andre steder i branchen, hvor de ville fortsætte med det her.
Orla Hav (S), 2009-02-19:
Det kan de ikke være tjent med, det kan samfundet ikke være tjent med, og derfor vil jeg frygtelig gerne have et tilsagn fra ministeren om, at det her får et noget bredere kommissorium, så vi får det kulegravet til gavn og gunst for de grupper, som reelt er i klemme.
Bodil Thrane (V), 1999-03-24:
Det frie forbrugsvalg betyder nemlig også, at økologiske produkter ikke skal tvinges ned over forbrugerne og dermed ikke længere levne plads til den almindelige produktion. Som hovedregel, vil jeg gentage, er Venstre positivt indstillet over for de tiltag, der gør det lettere at skifte til økologisk produktion. Forsimpling af regler og mindre bureaukratiske procedurer for landmænd, der ønsker at omlægge, støtter vi varmt.
Søren Krarup (DF), 2006-04-19:
Der har i påskens løb været så utrolig mange skumlerier og gætterier og bogstavlege, at jeg simpelt hen føler trang til at komme med det vidnesbyrd, at jeg har det allerbedste forhold til Det Konservative Folkepartis indfødsretsordfører, hr. Allan Niebuhr.
Anders Johansson (KF), 2018-12-19:
Altså, jeg tænker bare, at det for mig er vigtigt, at vi ikke har børn i Danmark, som har det dårligt, fordi de simpelt hen ikke har penge at leve for, men det er ikke ensbetydende med, at de 20 pct. relativt fattigste børn i Danmark har det dårligt.
Jann Sjursen (KRF), 2003-04-24:
At det derudover blev besluttet, at selvstændige erhvervsdrivende og medarbejdende ægtefæller er med som en frivillig ordning, er et ekstra plus set med Kristeligt Folkepartis øjne. Hvis der er et enkelt minus, så er det finansieringen, men den kan vi leve med, fordi udgifterne deles på en fornuftig måde. I L 217 tages de værnepligtige med, og det er naturligvis en selvfølge, at også de skal med ind under en ny arbejdsskadereform, så alt i alt: I Kristeligt Folkeparti er vi meget positive over for reformen, og vi glæder os til at se den udmøntet i virkeligheden.
Jens Joel (S), 2019-10-03:
Den del omkring arbejdsmiljø og andre indsatser deler jeg selvfølgelig opfattelsen af, men jeg spørger mere specifikt, om hr. Kristian Thulesen Dahl mener, at der er brug for andre muligheder for at trække sig fra arbejdsmarkedet – ikke bare for at blive passet bedre på på arbejdsmarkedet, men for at trække sig fra arbejdsmarkedet tidligere – eller at der er taget hånd om den del med seniorpensionsordningen.
Jann Sjursen (KRF), 2002-11-28:
I forhold til det svar, hr. Eyvind Vesselbo lige gav, synes jeg ikke, der er nogen grund til at opfordre andre lande til at gøre det samme som Danmark, nemlig at nedskære udviklingsbistanden og bruge pengene til at forbedre velfærden i vores eget land.
Keld Albrechtsen (EL), 2003-05-20:
Mener statsministeren, det er acceptabelt, at man nu bare fejer spørgsmålet om våbeninspektionen, som det hele startede med, ind under gulvtæppet i forbindelse med en kommende resolution, fordi USA ikke brød sig om at få våbeninspektørerne ind og aldrig har gjort det?
Flemming Hansen (KF), 2003-04-30:
Men jeg skal være helt sikker på SF's holdning. Jeg får jo heldigvis af og til besøg i ministeriet, og jeg har haft besøg af SF's borgmester i Vejle, som har tryglet mig om at få udvidet motorvejen omkring Vejle og sågar Vejle Fjord broen. Jeg har også set, at den samme borgmester, Flemming Christensen, har skrevet mange artikler.
Inger Støjberg (V), 2010-12-08:
Dagpengemodtagere kan f.eks. få virksomhedspraktik i op til 4 uger, og arbejdsmarkedsparate kontant- og starthjælpsmodtagere kan få virksomhedspraktik i 4 uger, og der er mulighed for forlængelse i op til 13 uger, hvis den pågældende ikke har erhvervserfaring, har en langvarig ledighed eller i øvrigt har vanskeligt ved at opnå beskæftigelse med løntilskud.
Jes Lunde (SF), 1999-05-27:
Vi skal have opprioriteret miljøindsatsen i Europa på alle felter; vi skal have beskæftigelsespolitikken mere i centrum og bruge de samarbejdsmuligheder, der er med forskellige centrum- og venstreregeringer rundt omkring i Europa, og vi skal først og fremmest have østudvidelsen sat på dagsordenen som det vigtigste og helt afgørende sikkerhedspolitiske projekt i Europa.
Birthe Rønn Hornbech (V), 2003-05-27:
Det er vi godt tilfredse med, men selvfølgelig har fru Line Barfod da ret i, at sammensætningen med civile agenter og det, som fru Line Barfod kalder hemmelig retspleje, det, som jeg kalder, at en dommer altså kan unddrage advokaterne nogle oplysninger, da selvfølgelig er med til at forstærke politiets muligheder.
Lars Barfoed (KF), 2010-04-12:
Når der er tale om folk, der fuldstændig tilsidesætter hensynet til andre mennesker og kører vildt, kører spirituspåvirkede, kører med ekstremt høje hastigheder, så andre mennesker kommer alvorligt til skade eller bliver dræbt, er det jo både et spørgsmål om at adressere det ved at lave højere straffe, således at folk holder sig tilbage fra at begå den slags forbrydelser, og også et spørgsmål om at adressere retsfølelsen i befolkningen, når vi taler om straffe.
Ellen Trane Nørby (V), 2018-02-08:
Vi gjorde kræft til en akutsygdom, indførte kræftpakker, så alle kræftpatienter kunne få en hurtigere og bedre behandling; vi styrkede hjerteområdet, og vi lavede en historisk investering i de supersygehuse, som vi nu ser skyde op rundtomkring i landet.
Louise Frevert (DF), 2002-02-28:
Det er ikke meningen, at man skal fastholde unge i et dødvande, tværtimod skal man give dem muligheder, og det gør man ved at åbne deres øjne og stille nogle krav. Dansk Folkeparti er af den overbevisning, at dette års finanslovforslag er et slag i den rigtige retning, alle grupper er der blevet taget højde for.
Keld Albrechtsen (EL), 1999-04-09:
Det er en berettiget kritik af regeringen, fru Charlotte Antonsen fremfører. Men så vil jeg godt spørge - og det er for så vidt også et spørgsmål til ministeren - om det i virkeligheden er rigtigt, når fru Charlotte Antonsen siger, at det bare er en forretningskommission.
Jacob Buksti (S), 2002-01-17:
Det er Socialdemokratiet modstander af, det vil vi kæmpe imod, og kun hvis regeringen vil garantere, at det ikke er den vej, man er ved at betræde, er der håb om, at vi også i fremtiden kan fastholde og udvikle et velfærdssamfund med en retfærdig fordeling, som giver udviklingsmuligheder for de mange og tager hånd om de svage.
Karen J. Klint (S), 1999-04-23:
Jeg vil gerne spørge ordføreren for forslagsstillerne, hr. Villy Søvndal, om han ikke er enig i, at det faktisk er ret let at udtale sig positivt om et beslutningsforslag, når det har en lav grad af nyhedsværdi og en stor grad af gentagelsesværdi.
Carsten Bach (LA), 2018-03-16:
Det er et politisk ønske, det er det for Liberal Alliance, og det ved jeg det er for en række andre partier også, og det er det jo, netop fordi, som jeg også gav udtryk for i starten af min ordførertale, at vi faktisk ikke har nogen kontrol med den akvakulturproduktion, der foregår i f.eks. Asien.
Marianne Jelved (RV), 2018-04-20:
For hvis man gør tallene op, kan man sige, at det fra 2015 nogenlunde har været i størrelsesordenen 10-12 mio. kr., og i 2016 også 10-12 mio. kr., eller hvordan de nu har været fordelt hen over en årrække, men i 2017 er der så 11,9 mio. kr. afsat, og fra 2018 og fremefter er der kun 4 mio. kr.
Line Barfod (EL), 2005-03-16:
Så derfor vil jeg da gerne høre, om den konservative ordfører – ikke i forhold til hvad hovedstadsregionen måtte beslutte, men De Konservative her på Christiansborg – vil være med til at sikre, at vi fortsat har et Rigshospital i København, eller hvor den halve milliard i hovedstaden skal findes henne.
Torsten Schack Pedersen (V), 2017-12-22:
Og der synes jeg bare, det er vigtigt at have med i hele fortællingen, at generelt omprioriterer vi, ved at vi sætter lidt penge til side ved at sige, at alle må prøve at effektivisere en smule, og til gengæld kan vi så bruge pengene politisk målrettet, hvor vi ønsker, at der skal være et styrket fokus, og hvor vi prioriterer en styrket indsats.
Frank Aaen (EL), 2005-04-12:
Derfor forstår jeg simpelt hen ikke, at regeringen kommer til Folketinget med et lovforslag, der er lavet så meget om, uden at den har sendt det i fornyet høring, og jeg mener i virkeligheden ikke, at den lever op til de pæne ord, den ellers normalt kommer med, om at sikre god lovkvalitet.
Hans Christian Schmidt (V), 2006-03-21:
Jeg har ikke noget imod små og mellemstore landbrug, ej heller noget imod store brug, men jeg synes bare, det må være det vigtigste, at vi sammen forholder os til, at det er spørgsmålet om dyrevelfærd, natur og miljø og påvirkning af omgivelserne, der skal være det afgørende, og ikke antallet af svin.
Erik Veje Rasmussen (V), 2026-02-18:
Når man taler om VIVE's uvildige undersøgelse som sådan en eller anden lillebitte ting, som ikke har nogen juridiske konsekvenser, synes jeg jo afgjort at vi, når først vi har fået resultatet fra VIVE, skal sætte os ned og finde ud af, hvad vi så gør ved det.
Per Clausen (EL), 2010-05-19:
Og et eller andet sted kunne jeg godt tænke mig at få at vide, hvad det skulle være for nogle økonomiske, politiske, forsyningssikkerhedsmæssige og klimapolitiske overvejelser, der skulle føre til, at man når frem til, at en vision om at have udfaset de fossile brændstoffer i 2050 i virkeligheden kun kan anklages for én ting, og det er for måske at være lidt for lidt ambitiøs, fordi der jo også findes masser af undersøgelser, masser af analyser, masser af redegørelser fra eksperter, der siger, at det sådan set nok godt kunne ske noget hurtigere.
Aaja Chemnitz (IA), 2023-05-31:
Undersøgelsen, som IA peger på, er HS Analyse fra 2017, som peger på, at der er de her 11 pct., som er klar til, at der skal være selvstændighed, uanset hvad det koster, og der er 44 pct., som ønsker selvstændighed, men under den forudsætning, at velfærden ikke falder, og det er et meget højt tal og ikke et udtryk for dem, der har dansk baggrund i Grønland.
Kaare Dybvad Bek (S), 2025-04-02:
Nu har vi samlet det i én styrelse, som systematisk arbejder med at se på, hvordan vi selv i de lande, som måske ikke er positive over for at tage imod deres egen statsborgere, kan sørge for, at de alligevel tager imod nogle af dem, og hvordan vi kan sørge for, at så mange som muligt udrejser frivilligt.